
Fy ncheraint hoff eich gwedd, 
_ Rwy'n d'od o duedd fwynber, 
Ganerfynllwydd a hedd 
I bawb o feibion Gomer; 
Dymunaf oes ddi gur 
I bawb o deulu Adda; 
Ond am y Cyniro pur, 
Yn ffyddlon mi'i gwas'naetha'. 


Fe lyngcwyd blwyddyn faith 
Yn llwyr yng ngheudod amser, 
Er pan y de's ar daith 
Y llynedd fel eich llonner ; 
| Fe rifwyd llawer un i 
Yn wael ei lun at feirwon, 
A gwelwyd llawer dyn 
Mewn llaid a blin drallodion. 


Wrth ddechreu'r llwyddyn hon 
Boed ini fyw'n gariadus, 
A myn'd ym mlaen yn llon 
Nes gado'r byd helbulus : 
Boed undeb ar ei sedd, 
_ Bradwriaeth fo'n diflannu, 
A chariad pur a hedd 
A fo'n ein llywodraethu. 

